หั่นTOPเหลือ51บ.ลดเป้ากำไร3ปีซ้อน
TOP โงหัวไม่ขึ้น โกลด์แมน แซคส์ แนะ &#8220;ขาย&#8221; หั่นราคาเป้าหมายหุ้นเหลือแค่ 51 บาท ต่ำกว่าตลาดตั้ง 10 บาท หลังหดเป้ากำไร
21 ก.ย. 2554

TOP โงหัวไม่ขึ้น โกลด์แมน แซคส์ แนะ “ขาย” หั่นราคาเป้าหมายหุ้นเหลือแค่ 51 บาท ต่ำกว่าตลาดตั้ง 10 บาท หลังหดเป้ากำไร
บริษัทหลักทรัพย์ โกลด์แมน แซคส์ ปรับลดราคาเป้าหมายหุ้นบริษัท ไทยออยล์ (TOP) ลงเหลือ 51 บาท จากเดิมให้ 65 บาท และคงคำแนะนำ “ขาย” 
บริษัทได้ปรับปรุงประมาณการกำไรปี 2555–2556 ลดลงจากประมาณการเดิม 4% และ 23% ตามลำดับ ทำให้กำไรปี 2554 จะลดลง 39% จากปีก่อน เหลือ 1.15 หมื่นล้านบาท โดยกำไรสุทธิของปีนี้ได้ผ่านจุดสูงสุดไปแล้วในช่วงครึ่งแรกของปี 2554
โกลด์แมน แซคส์ คาดการณ์ว่าบรษทปรบลดแนวโน้มการชะลอตัวลงของเศรษฐกิจส่งผลให้คาดว่าการใช้กำลังการผลิตของโรงกลั่นจะลดลง จึงปรับลดสมมติฐานค่าการกลั่นปี 2555 ลงเหลือ 9.8 เหรียญสหรัฐต่อบาร์เรล จากเดิมคาด 12 เหรียญสหรัฐต่อบาร์เรล และปรับลดสมมติฐานราคาพาราไซลีน (PX) ลงเช่นกัน 
ทั้งนี้ ถ้าหาก TOP ไม่ได้รับเงินชดเชยจากราคาขาย LPG เนื่องจากการยกเลิกการเก็บเงินเข้ากองทุนน้ำมันเชื้อเพลิงของรัฐบาล อาจจะทำให้กำไรปี 2555 ปรับตัวลงถึง 40%
บล.ทรีนีตี้ ออกบทวิเคราะห์ว่า ส่วนต่างราคา (สเปรด) ปิโตรเคมีในสัปดาห์นี้ ในสายโอเลฟินส์สเปรดเอทีลีนปรับตัวลดลงจาก 78 เหรียญสหรัฐต่อตันในสัปดาห์ก่อน มาอยู่ที่ 71 เหรียญสหรัฐต่อตัน ส่งผลลบต่อบริษัท ปตท.เคมิคอล (PTTCH) มากกว่าบริษัท ปูนซิเมนต์ไทย (SCC)
ด้านราคาหุ้น TOP ขยับขึ้นตามตลาดหุ้นโดยรวมที่บวกกว่า 9 จุดไม่ได้ ปิดที่ 60.75 บาท ลดลง 1 บาท หรือ 1.62% ท่ามกลางมูลค่าการซื้อขาย 1,085 ล้านบาท
ขณะเดียวกัน บริษัทหลักทรัพย์ซิตี้กรุ๊ป ได้ปรับลดประมาณการกำไรสุทธิของบริษัท บ้านปู (BANPU) ลง 412% จากปีนี้ถึงปี 2556 หลังบริษัทมีการลงทุนขนาดใหญ่ และลดราคาเป้าหมายหุ้นลงเหลือ 850 บาท จากเดิมให้ราคา 934 บาท และคงคำแนะนำ “ซื้อ”
ทีมนักวิเคราะห์สินค้าโภคภัณฑ์ของซิตี้กรุ๊ป คงคาดการณ์ราคาถ่านหินปีนี้ที่ 122 เหรียญสหรัฐ และปีหน้าที่ 139 เหรียญสหรัฐ โดยเชื่อว่าจีนยังคงเป็นผู้นำเข้ารายใหญ่เพื่อใช้ผลิตกระแสไฟฟ้า ท่ามกลางการผลิตของออสเตรเลียที่ชะลอตัว